Pisamapallokala

Pisamapallokala (Monotrete abei, vanh. Tetraodon abei) on kaakkoisaasialainen makean veden pallokalalaji.

Ulkonäkö ja koko 
Pisamapallokala voi kasvaa noin 10 cm pitkäksi. Siinä on tummanruskealla pohjalla vaaleampia, hiukan oranssiin sävyttyneitä pilkkuja. Silmät ovat punaiset ja kyljessä punainen täplä.

Alkuperä 
Pisamapallokala elää Meklong-, Mekong- ja Chao Phraya-jokien vesistöissä.

Käyttäytyminen 
Pisamapallokala on aktiivinen kala, mutta tarvitsee luolan johon se voi vetäytyä suojaan. Se on aktiivisimmillaan hämärän aikaan.

Vesiolot ja ravinto 
Pisamapallokala syö monenlaisia selkärangattomia, etenkin kotiloita.

Lähteet 

Pallokalat